Мы махуэхэм
ШыщхьэуIум и 24, щэбэт
Ди эрэм и 79 гъэм Везувий вулканыр кърихуащ. Абы зэтрикъутащ Помпей, Геркуланум къалэхэр.
1830 гъэм дунейм ехыжащ Къэбэрдей пщы уэлий хахуэ Жанхъуэт Кушыку.
Украинэм и лъэпкъ махуэшхуэщ — къэрал щхьэхуэ щыхъуа махуэщ.
1943 гъэм Къардэн Къубатий Совет Союзым и ЛIыхъужь цIэр къыфIащащ.
Адыгей усакIуэ, зэдзэкIакIуэ КъумпIыл Къадырбэч и ныбжьыр илъэс 70 ирокъу.
Финляндие Республикэм и президент Ниинисте Саули Вяйняме и ныбжьыр илъэс 65-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 23 — 25-рэ, жэщым градус 18 — 20 щыхъунущ.
ШыщхьэуIум и 25, тхьэмахуэ
Шахтерым и махуэщ
1530 гъэм къалъхуащ Рюриковичхэ ящыщ япэ урыс пащтыхь, адыгэ малъхъэ Иван IV Грозный.
Нейрохирург, медицинэ щIэныгъэхэм я доктор Семэн Жаннэ къыщалъхуа махуэщ.
Публицист, «Къэбэрдей-Балъкъэр» ГТРК-м и унафэщI Къэзанш Людмилэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 22 — 25-рэ, жэщым градус 16 — 20 щыхъунущ.
ШыщхьэуIум и 26,блыщхьэ
1908 гъэм Тыркум япэ Адыгэ Хасэр къыщызэрагъэпэщащ.
1991 гъэм РАН-м прикладной математикэмрэ автоматизацэмкIэ и Къэбэрдей-Балъкъэр щIэныгъэ-къэхутакIуэ институтыр къызэIуахащ.
Осетие Ипщэ Республикэр къэрал щхьэхуэу къызэрилъытэм теухуа указым 2008 гъэм Iэ щIидзащ УФ-м и Президентым.
СССР-мрэ Мысыр Хьэрып Республикэмрэ дипломатие зэхущытыкIэхэм я хабзэхэм зэрытехьэрэ илъэс 70 ирокъу.
Сочэ и курыт школхэм гъэ еджэгъуэщIэм щыщIадзэж. Ар ипэкIэ къыщIагъэIэпхъуар ХХII ЩIымахуэ Олимп Джэгухэр а къалэм зэрыщекIуэкIынурщ. А къалэм и еджакIуэ цIыкIухэм а тхьэмахуэр «хуапшыныжынущ» — дызыхуэкIуэ я щIымахуэ зыгъэпсэхугъуэхэр нэхъ кIыхь хъунущ.
Америкэр зэрыщыIэр 1492 гъэм къэзыхута Колумб Христофор къызэралъхурэ илъэс 562-рэ ирокъу.
«Тетраграф» ООО-м и унафэщI, КъБР-м и Жылагъуэ палатэм хэт, Дунейпсо Адыгэ Хасэм и саугъэтыр зрата Шакъ Эльберд и ныбжьыр илъэс 61-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 24 — 28-рэ, жэщым градус 18 — 22-рэ щыхъунущ.
